b'\n_START_ARTICLE_\n\xc5\xbdelezni\xc5\xa1ko postajali\xc5\xa1\xc4\x8de Planina\n_START_PARAGRAPH_\n\xc5\xbdelezni\xc5\xa1ko postajali\xc5\xa1\xc4\x8de Planina je eno izmed \xc5\xbeelezni\xc5\xa1kih postajali\xc5\xa1\xc4\x8d v Sloveniji, ki oskrbuje bli\xc5\xbenje naselje Laze oz. zaselek Ravnik (od Laz ga lo\xc4\x8duje avtocesta A1), kjer se tudi nahaja. Postajali\xc5\xa1\xc4\x8de le\xc5\xbei med postajama Logatec in Rakek. Zgrajeno je bilo leta 1912, ko je knez Hugo Weriand Windisch-Graetz tam postavil tir za nakladanje lesa. Postaja je v\xc4\x8dasih imela dva odstavna tira, ki pa ju danes ni ve\xc4\x8d. Po postavitvi avtomati\xc4\x8dnega nivojskega prehoda tam ni ve\xc4\x8d \xc5\xbeelezni\xc5\xa1kega osebja. Postajali\xc5\xa1\xc4\x8de je tudi odjavnica s svetlobnimi signali.'